
Cuelyn Wever-Croes 


PROME MINISTER 


Den nomber di Gobierno di Aruba, 
Prome Minister ta extende palabranan di forsa y condelencia na famianan 
di victamanan cu a perde nan bida den e tragedia di boto cu a bolter 


GOBIERNO TA ATENDIENDO CU AUTORIDADNAN 
VENEZOLANO PA EVITA CU E CASONAN AKI TA RIPITI 


Diahuebs 14 di December mainta, 
Prome Minister Evelyn Wever-Croes 
durante conferencia di prensa di 
Gobierno di Aruba, a elabora riba e 
noticia tragico di un boto transportando 
personanan for di Venezuela. E siman 
aki a habri cu e noticia lamentabel aki | 
na unda 4 persona a perde nan bida | 
despues cu e boto a bolter den e lama 
bruto cerca di nos costanan. 


“Mi ta comunica cu nos comunidad 
awe cun curason hopi tristo y 
preocupa. Palabra no por expresa 
adecuadamente e dolor cu famianan 
di esnan cu a fayece, ta sinti, 
specialmente den e dianan aki cu nos ta acercando Pasco. Den 
nomber di Gobierno di Aruba, mi ta extende mi sentimientonan 
di condolencia y convivencia na e familiarnan na Venezuela y 
Aruba di esnan cu a fayece den e tragedia aki”, Prome Minister 
a expresa. 


Prome Minister a remarca cu hopi biaha e personanan cu 
ta tuma curashi pa subi un boto y crusa lama bruto pa bin 
nos pais, ta wordo referi como personanan indocumenta of 
ilegal. Sinembargo e personanan aki cu a fayece, entre nan 
dos hoben prima, tambe tabata tin mama of tata, y tin cu a 
laga yiu atras. “Gobierno su departamentonan ta moviendo su 
resursonan pa atende cu e famianan di e 4 victimanan y alabes 
ta investigando e caso serio aki y atendiendo cu autoridadnan 
Venezolano pa evita y tambe asumi nan responsabilidad pa e 
casonan aki no ripiti”, Prome Minister a duna di conoce. 


Prome Minister a remarca, cu apesar cu Aruba y Venezuela ta 
mustra hopi cerca di otro, e biahe aki den boto ta sumamente 
peligroso. Hopi ta e victimanan cu a purba yega Aruba den 
boto pero no a logra, y e siman aki un biaha mas, 4 persona 

ta perde nan bida. Prome Minister ta haci un yamada na tur 
esnan cu ta invita famia y amigonan na Venezuela pa uza e 
trayecto illegal aki, kisas berdad pa busca un miho futuro, pa 
no haci esaki mas pa no pone nan bida na peliger. 


“Por fabor, pensa dos biaha y stop cu esaki. Autoridadnan ta 
baha cu man duro riba esnan cu ta sigui pone bida di sernan 
humano, mama y tata inocente, na peliger. Gobierno so no por 
bringa esaki. Ban hunto compromete nos mes pa e tragedianan 
aki no pasa nunca mas”, Prome Minister a enfatisa. 


Prome Minister a duna di conoce cu el a tuma contacto cu 
Consulado di Venezuela na Aruba y Embahada di Hulanda na 
Venezuela pa expresa sentimentonan di forsa y condolencia 
na e famianan di esnan cu a perde nan bida. Den e curso di 
e siguiente dianan, Gobierno lo trece mas informacion di loke 
cu ta haciendo pa actua cu man duro contra esnan cu ta sigui 
fomenta y stimula e tipo di tragedianan aki. 


Cu e 4 personanan aki cu e perde nan bida den e tragedia aki, 
por sosega na paz y cu Dios por duna nan sernan keri hopi 
forsa cu e perdida aki. MN 

Prome Minister Evelyn Wever-Croes: 
Hunto cu director di DLV, senor Leo de Cuba 


PROME MINISTER TA ANUNCIA PROYECTO SISTEMA 
DI AUTOMATISACION NOBO DI KADASTER 


Kadaster Hulanda, Deloite y ICTLabs ta yuda den e proyecto aki 

Diahuebs 14 di December, den conferencia di prensa di 
Gobierno di Aruba, hunto cu Director di DVL, sefior Leo de 
Cuba, Prome Minister Evelyn Wever-Croes a anuncia e 
Proyecto Sistema di Automatisacion nobo di Kadaster, Dienst 
Landmeetkunde en Vastgoedregistratie (DLV). E departamento 
aki, manera conoci, ta encarga cu registro di tur propiedad 
na Aruba, propiednan priva (eigendom) y propiedadnan di 
Gobierno (erfpacht, huurgrond). Ta sumamente importante 
pa e departamento tin e registro up to date y corecto na tur 
momento pa e maneho cana bon. 


Pa algun afia caba, Kadaster ta trahando riba innovacion pa 
asina mehora servicio cu ta brinda e ciudadanonan y pa ta 
mas transparente den esaki. Kadaster awo ta cla pa presenta 
e Proyecto di Sistema di Automatisacion nobo aki cu ta 
primordialmente dirigi pa reemplasa e sistema di informacion 
automatisa, CadSys, cu awor ta sostene e RAKA (Registracion 
Automatisa Kadaster Aruba), cu ta e sistema cu a wordo poni 
den servicio desde afia 2009 cu mientras tanto a bira obsoleto. 
Kadaster Aruba ta traha hunto cu Kadaster Hulanda, Deloite 
y ICTLabs cu e meta pa traha riba e registro mas miho, up to 
date y precies posibel. 


Director di DVL, señor Leo de Cuba a duna di conoce cu e 
sistma actual tawata un Sistema robusto y tin 14 aña ta draai sin 
cu esaki a dal abou. Pero cu innovacionnan y technologia cu ta 

desaroyando, e Sistema a bira obsoleto y no por wordo adapta 
mas of lo mester haci gastonan enorme pa sigui mantene e 
sistema actual. Kadaster Hulanda 4 aña pasa a compremeti 
su mes cu Gobierno di Aruba pa yuda cu un sistema nobo pa 
sostene RAKA. 


Señor de Cuba a splica e trabounan di e tres companianan cu 
ta yuda den implementacion di e sistema nobo aki. E compania 
ICTLabs estableci na Corsou lo ta engarga cu entrega di tanto 
e aplicacion yama TERENO cu lo remplasa CadSys como un 
infrastructura di IT full nobo pa DLV. E infratructura di IT actual 
ta den su di 7 aña ta draai. E compania Deloitte lo ta encarga cu 
e Projectmangement y Kadaster di Hulanda lo ta duna sosten 
na DLV pa loke ta trata e traspaso di e data for di CadSys 
pa e aplicacion nobo y haci testnan relevante pa controla si e 
resultadonan di e sitema nobo implementa ta corecto. 


Prome Minister ta felicita y gradici señor de Cuba, y henter 
e ekipo cu a traha hunto pa realisa e proyecto aki cu ta un 
parti hopi esencial di e servicionan cu Gobierno di Aruba ta 
duna. Gobierno tambe ta depende riba e informacionnan cu tin 
den den e sistema di DLV. “Danki di curason y hopi exito na e 
departamento di Kadaster. E trabounan pa implementa esaki 
lo tuma su tempo pero sigur lo ta bay ta exitoso mirando e 
trabounan preparativo cu a tuma luga”, Prome Minister Evelyn 
Wever-Croes a expresa. MN 

Amara Maduro 


MINISTER 


Minister di Finansa Xiomara Maduro riba Presupuesto 2023: 


GOBIERNO DESDE FINAL DI AÑA 2017 A CAMBIA 
E RUMBO DI FINANSA PUBLICO DI ARUBA 


Surplus ta necesario pa crea espacio financiero pa brinda alivio na Pueblo 


Durante e tratamento di e Segundo Cambio di Presupuesto 
2023, Minister Maduro di Finansa y Cultura a enfatisa cu 
Presupuesto 2023 ta uno historico y ta cambia e rumbo di 
finansa publico di Aruba, danki na e resultado di e maneho 
financiero serio cu Gabinete Wever-Croes a bin ta hiba desde 
e momento cu a tuma rienda di e finansa publico di nos Pais na 
final di aña 2017. Awo ta traha cu presupuesto cu surplus pa 
asina crea espacio financiero pa por brinda alivio na Pueblo. 


DI DEFICIT GRANDI PA SURPLUS DEN 


TA BRINDA RESPET NA PARLAMENTO Y NO A PIDI EXTRA 
PLACA 

Un otro mehoracion importante ta, cu desde aña 2018, Gobierno 
no a bin fin di aña cu un presupuesto supletorio na Parlamento 
pa pidi extra placa. Alcontrario, Gabinete Wever-Croes desde 
e prome momento a keda traha cu e suma cu Parlamento a 
aproba den presupuesto y no a surpasa esaki. Di e manera 
aki Gabinete Wever-Croes a mustra respet pa Parlamento di 
Aruba, cual bou Gabinete Eman no tabata existi. Durante e 
reunion dialuna den Parlamento, Minister Maduro a recorda 
con riba e mesun fecha 10 aña pasa Gabinete Eman tabata 
den Parlamento ta pidi 120 miyon florin extra pa por paga tur e 
gastonan cu nan a haci sin cu Parlamento sa. Un falta di respet 
cu a acumula y bira un debe gigantesco riba lomba di Pueblo 
di Aruba. 


DISCIPLINA NECESARIO PA POR TRECE ALIVIO PA 
PUEBLO 

Minister Maduro a splika Parlamento cu e disciplina financiero 
aki aplica pa Gabinete Wever-Croes, di no gasta mas cu ta 
presupuesta y pa traha cu presupuesto cu surplus, ta locual 
ta bay crea espacio financiero pa asina por brinda alivio na 
Pueblo di Aruba. Sin e disciplina aki, Aruba ta bay cay bek den 
e abismo di deficit y debe cu Mike Eman a crea, cu awe ta 
afecta e cartera di tur hende na Aruba. MN 


PRESUPUESTO 

Gabinete Wever-Croes a percura pa den corto tempo 
cambia e rumbo financiero di Aruba di un situacion di 
deficity debe nunca antes bisto bou maneho di Gabinete 
Eman, pa un finansa publico den cual Presupuesto 
2023 y 2024 ta conoce surplus di minimo 1% di nos 
GDP. Na unda cu Aruba a conoce presupuestonan di 
Gabinete Eman cu ta contene deficitnan cu ta core 
den -9% di nos GDP cu ta mas di 400 miyon florin, 
awe 3 aña despues di un pandemia nunca antes bisto 
na mundo, Parlamento ta aproba e Segundo Cambio 
den Presupuesto 2023 cu un surplus cu ta yega na 
+1,9% di GDP. 


'obierno di Arubo 


2023 


NOTA DI FIN DI ANA 2023 Y SEGUNDO CAMBIO 
DI PRESUPUESTO 2023 

MINISTER MADURO TA 
FELICITA SRA. MIRTA 
CAROLYN GEERMAN - 
STAMPER CU A CUMPLI 40 
ANIVERSARIO DI TRABOU 
NA DEPARTAMENTO DI 

IMPUESTO 


| 


ADAL 


= 


“> 


o 


h ALAL AL AL ALAL T 


E siman aki Minister Maduro di Finansa y Cultura a ricibi sra. 
Mirta Carolyn Geerman - Stamper pa por felicitte pa su 40 
anversario di trabou como empleado publico na Departamento 
di Impuesto DIMP. Den presencia di su famia y colega di DIMP, 
Minister Maduro a repasa e curiculo di trabou di Mirta pa e 
ultimo 4 decada. 


Mirta a cuminsa traha dia 16 di december 1983 como telefonista 
y despues a keda avansa den su trabou como schrijver, como 
trahado administrativo den afdeling Klant en Object y prome cu 
Mirta a baha cu VUT 1 di september 2023, e tabata traha den 
departamento di Front Office. 


Mirta ta un trahado dedica cu a conoce tur e cambionan cu 
DIMP a pasa aden. Un empleado publico cu dentro di tur e 
cambionan a sa di desaroya su mes cu curso y a keda leal na 
e trabou na servicio y bienestar di Aruba, un compromiso cu 
sigur mester keda elogia y reconoci, Minister Maduro a bisa. 


Minister Maduro ta felicita y gradici Mirta pa su bunita trayectoria 
como empleado publico cu a traha 40 aña na bienestar di nos 
Pais. MN 

Cres 


MINISTER 


MINISTER ENDY CROES A REUNI CU DE SCHAKEL 
PA TRATA DIFERENTE PUNTO IMPORTANTE 
ANCRA CU LEY 


O 
Recientemente, Minister di Enseñansa y Deporte Endy Croes 
a reuni cu directora Sra. Inge La Haye y voorzitter Sr. Sudesh 
Manichand di De Schakel, Sr. Juni Figaroa y Sr. Hervé Ruiz 
di Dienst Uitvoering Onderwijssubsidies (DUOS) y hurista 
Sr. Milko Baiz. Durante e reunion De Schakel a duna un 
presentacion di kico ta nan vision y mision. 


Ademas di esaki, nan a trece algun inkietud den interpretacion 
di cierto ley y a pidi Minister Endy Croes pa reuni cu tur 
departamento concerni y asina a repasa diferente punto 


den ley pa tin un miho interpretacion. Como un scol cu ta 
ricibi subisidio mester tene cuenta cu cierto leynan. Durante 
e reunion a aclarea diferente punto di inkietud y a yega na 
palabracionnan concreto. MN 

Diaranson atardi, Minister di 
Enseñansa y Deporte Endy Croes a 
asisti na Colegio EPI, unda cu seis 
(6) studiante di Salubridad y Servicio 
a gradua. Durante e ocasion special 
aki, e studiantenan a huramento den 
presencia di Minister di Enseñansa 
Endy Croes y a firma nan diploma 
pa por a gradua oficialmente. Un di 
e studiantenan no ta na Aruba mas y 
lo haci e proceso aki na Arubahuis na | 
Hulanda pa gradua oficialmente. 


Directora general di Colegio EPI | 
Sra. Ankie Danker a indica cu e | 
studiantenan tin un bon trayectoria tras [> 
di lomba y cu nan ta hopi orguyoso di 
e studiantenan. Sra. Danker ta sigui 
bisa cu tambe nan ta orguyoso di e team di Colegio EPI cu 
a contribui pa forma e studiantenan y guia nan pa ta bon 
prepara den nan futuro carera. E mision di Colegio EPI ta pa 
tur studiante cu inicia un estudio eynan, termina cu un diploma 
den su man. Minister Endy Croes ta felicita e 6 graduadonan 
y ta desea nan tur clase di exito den futuro. Alabes ta felicita 
e directora Sra. Ankie Danker y e team di Colegio EPI cu a 
contribui den e desaroyo di e graduadonan. MN 

MINISTER THIJSEN A REUNI | MINISTER THIJSEN A PAPIA 
CU AHATA 


Minister Plenipotenciario mr. Ady Thijsen den cuadro di su 
bishita di trabao na Aruba a haci un bishita na oficina di AHATA. 


Akinan sr. Thijsen a papia cu Presidente y CEO di AHATA 
Tisa LaSorte. E bishita tabata tin un caracter di cortesia. Na 
mesun momento Minister Thijsen a haci uso di e oportunidad 
pa intercambia di pensamento cu sra. LaSorte y tambe papia 
di eventual cooperacion entre AHATA y Gabinete di Minister 
Plenipotenciario di Aruba na Hulanda. 


REUNION ENTRE MINISTER 
THIJSEN Y DIRECTOR DI DEZHI 


Minister Plenipotenciario mr. Ady Thijsen a tene un reunion 
cu Maria Dijkhoff-Pita, director di Departamento di Asuntonan 
Economico, Comercio y Industria (DEZHI) 


Minister Thijsen ta na Aruba cu un bishita di trabao y a pidi un 
reunion cu director di DEZHI pa papia riba diferente topiconan 
y tambe pa mira unda Gabinete di Minister Plenipotenciario 
di Aruba na Hulanda lo por brinda e sosten y e cooperacion 
nesesario. 


CU CAMARA DI SOMERS 


Minister Plenipotenciario mr. Ady Thijsen a tene un reunion cu 
representantenan di Camara di Comercio di Aruba (KVK). 


Minister Thijsen a haci uso di e ocacion cu e ta cu un bishita di 
trabao na Aruba pa sinta na mesa cu Camara di Comercio. E 
combersacion a tuma lugar cu presidente di KvK Gavril Mansur 
y director ehecutivo di Kvk Martijn Balkestein. 

Minister Thijsen a gradici sr. Mansur y sr. Balkestein pa e reunion 
pa asina por cera conoci cu otro y intercambia di pensamento 
cu otro. Tambe e mandatario a bisa di ta habri pa mira riba cual 
terenonan por tin eventual cooperacion entre Kvk y Gabinete 
di Minister Plenipotenciario di Aruba na Hulanda. 


MINISTER THIJSEN A 
REUNI cu CEO DI ATA 

Minister Plenipotenciario mr. Ady Thijsen a reuni cu CEO di 
ATA Ronella Croes. 


E mandatario a tene e reunion aki den cuadro di su bishita di 
trabao na Aruba. Durante e combersacion a intercambia riba 
diferente pensamentonan cu ta regarda diferente topiconan. 
Tur esaki cu e intencion pa mira unda Gabinete di Minister 
Plenipotenciario di Aruba por coopera cu ATA y unda e por 
brinda e sosten nesesario. 

Nos ta cerando un aña cu ta testigo 
di nos determinacion inkebrantabel. 
Nos a para firme y resiliente contra 
adversidadnan cu a purba kibra 
nos. Den e temporada di 
celebracion di e ultimo dianan di 
aña 2023, laga nos refleha riba e 
lasonan cu ta uni nos como un 
pueblo. Cada reto, cada desafio, 
cada atake, solamente a fortalece 
nos determinacion pa supera y 
reconstrui. Nada por a kibra nos y 
den 2024, laga nos sigui uni pa 
hunto nos enfrenta cualkier 
obstuculo cu sali den nos caminda. 


Gobierno di Aruba ta extende 

deseonan caluroso pa un Bon 
Pasco y un Aña Nobo di union 
inkebrantabel y triunfo. 


Mos tn un pnis 


INKEBRANTABEL 


ANA DI UNION Y POSITIVISMO! 


